فى قلبى أنثى عبرية ... ===. موضوع حساس جدا تناولته الكاتبة فى ابداع حقيقى ، و الرواية دى ملكتنى بتفاصيلها .. شخصياتها ، عاداتهم ، تقاليدهم ،. مشاعرهم : الحب ، الكره ، الحيرة ، التردد ، الايمان بالله ، حسن الظن ، المقاومة ، الاسلام ، الإيمان ، اليقين ، اعلاء كلمة الله بشتى الطرق ، تسلسل الأحداث ... يمكن اللى اداها رونق مختلف عن أى رواية ؛ واقعيتها و انها حصلت بالفعل ، حتى لو تم اضافة بعض الرتوش الخيالية ليها كنوع من سد الثغور فيها .. لأنها فى الأول و فى الآخر رواية .. ===. أحمد الشخصية الشجاعة اللى اتحدت العالم كله بعاداته و تقاليده فى موضوع من الناحية الدينية يجوز شرعا لكنه من وجهة نظر المجتمع جريمة لا تغتفر ،، الشخص اللى بسببه تغيرت أحداث الرواية و انقلبت راسا على عقب .. أحمد الرجل المسلم الملتزم المقاوم الغيور على دينه و على عرضه ، أحمد الزوج الصالح بكل ما تحمله الكلمة من معنى ، الشخصية اللى طول الرواية كانت مثيرة لاعجابى و دهشتى و تعرف تعمل تقلب فى مشاعرى فى لحظة .. ندى زوجة أحمد ، الشخصية الانسانة فى كل مراحل حياتها فى الرواية ، الجزء العاطفى و الرومانسى لما يكمله الجزء العقلى و المنطقى بيخلقوا امرأة بقلب رجل ، حبيت ندى جدا و اتمنيت تكون حقيقة و أتعرف عليها شخصيا فى مجتمعنا هى موجودة بالفعل على فكرة لكن صعب أوصلها .. ريما الطفلة البريئة النقية المسلمة ، المشاعر الراقية و البريئة ، الحضن الدافى اللى كان طول الوقت مضطهد ومحدش فاهمه .. لكن استشهادها كان أكبر دليل للعالم ان احكامك كلها غلط ، مش شرط الدنيا كلها تجتمع على شخص بانه بيه و عليه رغم انه ممكن يكون أحسن منهم كلهم .. كانت نقطة نور فى حياة أى حد عرفها ، و استشهدت و بقيت كل النور مش مجرد نقطة .. ===. الرواية على المستوى الانسانى اشتملت على كل معانى الانسانية ، تطرقت لأمر حساس جدا و قضية الكل بيخاف يقرب منها لكن .. أبدعت يا د. خولة ،، الأحداث بتفاصيلها و الشخصيات و الأحداث ولا أروع .. يمكن سرعة اسلام كل الأشخاص بمنتهى السهولة كانت المأخذ الوحيد بالاضافة لسطحية الاسئلة و اجابتها عن الإسلام و المسلمين ، لكن كل ده جمب ابداع الأسلوب ، وسهولة الألفاظ ، وكمان ان الرواية مفيهاش أى نوع من أنواع انعدام الحياء عند المؤلفة فى ألفاظها أو تعبيراتها رواية نضيفة نضيفة بمعنى الكلمة .
reviews (hotels, books, movies, products and a few airlines)